severian-of-gabala.fragmenta-in-epistulas-pauli 2Thess.2_1ad4.1
Παραινεῖ αὐτοὺς μὴ θορυβεῖσθαι ἀκαίρως πρὸ τῆς ἐπιφανείας τοῦ κυρίου , μήτε εἰ προφῆται λέγοιεν εἶναι ἐν οἷς πνεῦμα πλάνης ἐστίν , μήτε εἰ λόγοι καὶ φῆμαι περὶ τοῦ κυρίου κατασπείροιντο , μήτε εἰ ἐπιστολήν τινες πλασάμενοι κομίζοιεν ὡς ἡμετέραν . ὅτι ἐὰν μὴ ἔλθῃ ἡ ἀποστασία πρῶτον καὶ ἀποκαλυφθῇ ὁ ἄνθρωπος τῆς ἁμαρτίας , ὁ υἱὸς τῆς ἀπωλείας , ὁ ἀντικείμενος καὶ ὑπεραιρόμενος ἐπὶ πάντα λεγόμενον θεὸν ἢ σέβασμα . μὴ προσδοκᾶτε , φησί , τὸν σωτῆρα πρὸ τοῦ πλάνου ὃν δεῖ πρότερον ἐλθεῖν , καθὼς ἔφην . ὑπὲρ πάντα θεὸν ἢ σέβασμα ὑπεραιρόμενον , οἷον ὑπὲρ πᾶσαν εἰδωλολατρείαν · ὥσπερ γὰρ αὐτὸς αὐτὴν συνεστήσατο , οὕτω καὶ αὐτὸς ἀνατρέψει αὐτὴν ἐλθών , καὶ πᾶσαν αἵρεσιν , ἣν ἀντέθηκε τῷ λόγῳ τῆς ἀληθείας , ἵνα καὶ κατὰ τοῦτο κατακριθῶσιν οἱ ἄνθρωποι , ὅτι τὰ εἴδωλα ἐφ’ οἷς ἐπλανήθησαν , οὐκ αὐτοὶ καθεῖλον , ἀλλ’ ὁ πλανήσας . τὰς δὲ πλάνας ταύτας ἐξ ἀρχῆς συνεστήσατο ὁ διάβολος , ἀφιστῶν τοῦ θεοῦ κατὰ βραχὺ τοὺς ἀνθρώπους καὶ ἠρέμα τὴν ἑαυτοῦ προσκύνησιν ἀντεισάγων , ἵνα ὅταν μετὰ ταῦτα ἔλθῃ , πεπλανημένους αὐτοὺς καὶ ἐκτὸς ὄντας τῆς τοῦ θεοῦ βοηθείας , εὐχερῶς ὑπαγάγηται ἑαυτῷ . περὶ δὲ τῆς ἐσομένης πλάνης τῶν ἀνθρώπων καὶ αὐτὸς ὁ σωτὴρ προεῖπεν ὅτι δυσχερὲς ἐλθόντα αὐτὸν εὑρεῖν τὴν πίστιν ἐπὶ τῆς γῆς . ὁ ἄνθρωπος τῆς ἁμαρτίας , τοῦτ’ ἔστι ὁ ἀντίχριστος · ἥξει γὰρ εἰς Ἱεροσόλυμα ὡς ἀνοικοδομήσων τὸν ναόν , καὶ στήσεται ἐν τῷ ἁγίῳ τόπῳ θεὸν ἑαυτὸν ἀναγορεύων . ὁ ἀντικείμενος καὶ ὑπεραιρόμενος ὑπὲρ πάντα μὲν λεγόμενον θεόν , ἀντὶ τοῦ ὑπὲρ πᾶσαν εἰδωλολατρείαν · ὑπὲρ δὲ πᾶν σέβασμα , ἀντὶ τοῦ πᾶσαν αἵρεσιν ἣν ἀντέθηκε τῷ λόγῳ τῆς ἀληθείας . ὥσπερ ὑποσκευὴ ἁψῖδος , οὕτως αἱ αἱρέσεις παρὰ τοῖς λεγομένοις καὶ Ἰουδαίοις καὶ Ἕλλησι προπαρασκευή εἰσι τῷ διαβόλῳ . καὶ ὥσπερ ἁψῖδος σφιγχθείσης καὶ λαβούσης τὴν οἰκείαν κατασκευὴν ἡ ὑποσκευὴ λύεται , καὶ μένει μόνη ἡ ἁψὶς στερεά , οὕτως ὁ διάβολος τὰς αἱρέσεις τὰς πολλὰς καὶ τὰς τῆς πλάνης ὁδοὺς ἀντὶ ὑποσκευῆς ὑπέθηκεν ὥσπερ ἁψῖδά τινα τὴν ἑαυτοῦ προσκύνησιν ἐπισκευάσας . Διὰ τούτου δείκνυσιν ὅτι τὴν εἰδωλολατρίαν ἣν ὁ διάβολος συνεστήσατο , αὐτὸς ἐλθὼν ἀνατρέπει . καὶ πᾶσαν αἵρεσιν ἣν ἀντέθηκεν τῷ λόγῳ τῆς ἀληθείας , αὐτὸς ἐλθὼν παραλύει , ἵνα καὶ ἐν τούτῳ τὸ κρίμα ἔχωσιν οἱ ἄνθρωποι , ὅτι τὰ ἐφ’ οἷς ἐπλανήθησαν οὐκ αὐτοὶ καθεῖλον , ἀλλ’ ὁ πλανῶν αὐτούς . ταύτας γὰρ τὰς πλάνας ἃς κατὰ μέρος συνερτήσατο ὁ διάβολος ἀφιστῶν τοῦ θεοῦ καὶ ἡρέμα τὴν ἑαυτοῦ προσκύνησιν ἀντεισάγων , ἵν’ ὅταν μετὰ ταῦτα ἔλθῃ , προητοιμασμένα εὑρηκώς , καὶ πεπλανημένους τοὺς ἀνθρώπους καὶ ἐκτὸς ὄντας τοῦ θεοῦ τῆς βοηθείας , εὐχερῶς ἑαυτῷ δόξῃ κατορθοῦν τὸ σπουδαζόμενον , τοῦτ’ ἔστι τὸ προσκυνηθῆναι αὐτὸν παρὰ πάντων ἀνθρώπων . ὡς γὰρ ὑποσκευὴ ἁψῖδος , οὕτως αἱ αἱρέσεις αἵ τε παρ’ Ἕλλησι καὶ αἱ παρὰ τοῖς Χριστιανοῖς τῷ διαβόλῳ . ὥσπερ δὲ ἁψῖδος σφιγγείσης καὶ λαβούσης τὴν οἰκείαν κατασκευὴν ἡ ὑποσκευὴ αἴρεται , μένει δὲ μόνη ἡ ἁψῖς στερρά , οὕτως ὁ διάβολος τὰς αἱρέσεις τὰς πολλὰς καὶ τὰς τῆς πλάνης ὁδοὺς ἀντὶ ὑποσκευῆς ὑπέθηκεν , ὥσπερ ἁψῖδα μεγίστην τὴν ἑαυτοῦ προσκύνησιν προκατασκευάζων , ἵν’ ὅταν ἔλθῃ ἐκδικῶν πάσας τὰς αἱρέσεις , καὶ αὐτὸς καταργῇ γυμνὴν τὴν ἑαυτοῦ προσκύνησιν εἰσάγων ἀνθρώπους .
Lemmas: παραινέω αὐτός μή θορυβέω ἄκαιρος πρό ὁ ἐπιφάνεια ὁ κύριος , μήτε εἰμί προφήτης λέγω εἰμί ἐν ὅς πνεῦμα πλάνης εἰμί , μήτε εἰμί λόγος καί φήμη περί ὁ κύριος κατασπείρω , μήτε εἰμί ἐπιστολή τις πλάσσω κομίζω ὡς ἡμέτερος . ὅτι ἐάν μή ἔρχομαι ὁ ἀποστασία πρῶτος καί ἀποκαλύπτω ὁ ἄνθρωπος ὁ ἁμαρτία , ὁ υἱός ὁ ἀπώλεια , ὁ ἀντίκειμαι καί ὑπεραίρω ἐπί πᾶς λέγω θεός ἢ σέβασμα . μή προσδοκάω , φημί , ὁ σωτήρ πρό ὁ πλάνος ὅς δεῖ πρότερος ἔρχομαι , καθώς φημί . ὑπέρ πᾶς θεός ἢ σέβασμα ὑπεραίρω , οἷος ὑπέρ πᾶς εἰδωλολατρεία · ὥσπερ γάρ αὐτός αὐτός συνίστημι , οὗτος καί αὐτός ἀνατρέπω αὐτός ἔρχομαι , καί πᾶς αἵρεσις , ὅς ἀνατίθημι ὁ λόγος ὁ ἀλήθεια , ἵνα καί κατά οὗτος κατακρίνω ὁ ἄνθρωπος , ὅτι ὁ εἴδωλον ἐπί ὅς πλανάω , οὐ αὐτός καθαιρέω , ἀλλά ὁ πλανάω . ὁ δέ πλάνη οὗτος ἐκ ἀρχή συνίστημι ὁ διάβολος , ἀφίστημι ὁ θεός κατά βραχύς ὁ ἄνθρωπος καί ἠρέμα ὁ ἑαυτοῦ προσκύνησις ἀντεισάγω , ἵνα ὅταν μετά οὗτος ἔρχομαι , πλανάω αὐτός καί ἐκτός εἰμί ὁ ὁ θεός βοήθεια , εὐχερής ὑπάγω ἑαυτοῦ . περί δέ ὁ εἰμί πλάνης ὁ ἄνθρωπος καί αὐτός ὁ σωτήρ προεῖπον ὅτι δυσχερής ἔρχομαι αὐτός εὑρίσκω ὁ πίστις ἐπί ὁ γῆ . ὁ ἄνθρωπος ὁ ἁμαρτία , οὗτος εἰμί ὁ ἀντίχριστος · ἥκω γάρ εἰς Ἱερουσαλήμ ὡς ἀνοικοδομέω ὁ ναός , καί ἵστημι ἐν ὁ ἅγιος τόπος θεός ἑαυτοῦ ἀναγορεύω . ὁ ἀντίκειμαι καί ὑπεραίρω ὑπέρ πᾶς μέν λέγω θεός , ἀντί ὁ ὑπέρ πᾶς εἰδωλολατρεία · ὑπέρ δέ πᾶς σέβασμα , ἀντί ὁ πᾶς αἵρεσις ὅς ἀνατίθημι ὁ λόγος ὁ ἀλήθεια . ὥσπερ ὑποσκευή ἁψίς , οὕτως ὁ αἵρεσις παρά ὁ λέγω καί Ἰουδαῖος καί Ἕλλην προπαρασκευή εἰμί ὁ διάβολος . καί ὥσπερ ἁψίς σφίγγω καί λαμβάνω ὁ οἰκεῖος κατασκευή ὁ ὑποσκευή λύω , καί μένω μόνος ὁ ἁψίς στερεός , οὕτως ὁ διάβολος ὁ αἵρεσις ὁ πολύς καί ὁ ὁ πλάνης ὁδός ἀντί ὑποσκευή ὑποτίθημι ὥσπερ ἁψίς τις ὁ ἑαυτοῦ προσκύνησις ἐπισκευάζω . Ζεύς οὗτος δείκνυμι ὅτι ὁ εἰδωλολατρία ὅς ὁ διάβολος συνίστημι , αὐτός ἔρχομαι ἀνατρέπω . καί πᾶς αἵρεσις ὅς ἀντιτίθημι ὁ λόγος ὁ ἀλήθεια , αὐτός ἔρχομαι παραλύω , ἵνα καί ἐν οὗτος ὁ κρίμα ἔχω ὁ ἄνθρωπος , ὅτι ὁ ἐπί ὅς πλανάω οὐ αὐτός καθαιρέω , ἀλλά ὁ πλανάω αὐτός . οὗτος γάρ ὁ πλάνη ὅς κατά μέρος συνερτήσατο ὁ διάβολος ἀφίστημι ὁ θεός καί ἡρέμα ὁ ἑαυτοῦ προσκύνησις ἀντεισάγω , ἵνα ὅταν μετά οὗτος ἔρχομαι , προετοιμάζω εὑρίσκω , καί πλανάω ὁ ἄνθρωπος καί ἐκτός εἰμί ὁ θεός ὁ βοήθεια , εὐχερής ἑαυτοῦ δόξα κατορθόω ὁ σπουδάζω , οὗτος εἰμί ὁ προσκυνέω αὐτός παρά πᾶς ἄνθρωπος . ὡς γάρ ὑποσκευή ἁψίς , οὕτως ὁ αἵρεσις ὁ τε παρά Ἕλλην καί ὁ παρά ὁ Χριστιανός ὁ διάβολος . ὥσπερ δέ ἁψίς σφίγγω καί λαμβάνω ὁ οἰκεῖος κατασκευή ὁ ὑποσκευή ἀείρω , μένω δέ μόνος ὁ ἁψίς στερρός , οὕτως ὁ διάβολος ὁ αἵρεσις ὁ πολύς καί ὁ ὁ πλάνης ὁδός ἀντί ὑποσκευή ὑποτίθημι , ὥσπερ ἁψίς μέγας ὁ ἑαυτοῦ προσκύνησις προκατασκευάζω , ἵνα ὅταν ἔρχομαι ἐκδικέω πᾶς ὁ αἵρεσις , καί αὐτός καταργέω γυμνός ὁ ἑαυτοῦ προσκύνησις εἰσάγω ἄνθρωπος .